BDMS ดีด 3% โบรกชี้กำไร Q4 โตเด่น อานิสงส์ผู้ป่วยไทย-ต่างชาติเพิ่มขึ้น
BDMS เด้ง 3% ลุ้นกำไรไตรมาส 4/65 โตเด่น รับแรงหนุนจากบริการที่ไม่เกี่ยวกับโควิด และผู้ป่วยไทย-ต่างชาติ เพิ่มขึ้น หลังจากไทยกลับมาเปิดประเทศอีกครั้ง
BDMS เด้ง 3% ลุ้นกำไรไตรมาส 4/65 โตเด่น รับแรงหนุนจากบริการที่ไม่เกี่ยวกับโควิด และผู้ป่วยไทย-ต่างชาติ เพิ่มขึ้น หลังจากไทยกลับมาเปิดประเทศอีกครั้ง
29 พ.ย. 2565

ผู้สื่อข่าวรายงานว่า วันนี้ (29 พ.ย.65) ราคาหุ้น บริษัท กรุงเทพดุสิตเวชการ จำกัด(มหาชน) หรือ BDMS ณ เวลา 10:15 น. อยู่ที่ระดับ 29.75 บาท บวก 0.75 บาท หรือ 2.59% สูงสุดที่ระดับ 29.75 บาท ต่ำสุดที่ระดับ 29 บาท ด้วยมูลค่าการซื้อขาย 361.13 ล้านบาท

บล.อินโนเวสท์ เอกซ์ ระบุในบทวิเคราะห์ว่า กำไรไตรมาส 4/65 มีแนวโน้มปรับตัวเพิ่มขึ้นจากงวดเดียวกันของปีก่อน โดยได้รับแรงหนุนจากบริการที่ไม่เกี่ยวกับโควิด-19 ที่เติบโตเพิ่มขึ้น สำหรับผู้ป่วยชาวไทยและโดยเฉพาะอย่างยิ่งชาวต่างชาติซึ่งมีการนัดหมายเพิ่มขึ้นอย่างมากหลังจากไทยกลับมาเปิดประเทศอีกครั้ง